ປະທານາທິບໍດີປາກິສຖານ ພົບປະກັບປະທານາທິບໍດີ ສຫລ
ປະທານາທິບໍດີໂອບາມາ ແລະປະທານາທິບໍດີ Zardari ຫາລືກ່ຽວກັບການກໍ່ການຮ້າຍແລະ ຄວາມໝັ້ນຄົງໃນຂົງເຂດ ທີ່ທຳນຽບຂາວ
ປະທານາທິບໍດີສະຫະລັດທ່ານບາຣັກ ໂອບາມາໄດ້ພົບປະ ກັບປະທານາທິບໍດີປາກິສຖານ ທ່ານ Asif Ali Zardari ທີ່ທຳນຽບຂາວໃນວັນສຸກວານນີ້ ຖະແຫລງການຈາກທຳນຽບຂາວແຈ້ງວ່າທັງສອງທ່ານໄດ້ ເຈລະຈາຫາລືກັນກ່ຽວກັບການດຳເນີນຄວາມພະຍາຍາມ ຮ່ວມກັນ ໃນການປາບປາມພວກກໍ່ການຮ້າຍແລະການມີ ຜົນປະໂຫຍດຮ່ວມກັນໃນການສົ່ງເສີມຄວາມໝັ້ນຄົງຢູ່ໃນ ຂົງເຂດ ຕະຫຼອດທັງການສົນທະນາຫາລື ທີ່ເພັ່ງເລັງສະ ເພາະໃສ່ອັຟການິສຖານ ຖະແຫລງການເວົ້າຕື່ມວ່າ ທ່ານໂອບາມາ ໄດ້ສະແດງອອກໃນການສືບຕໍ່ໃຫ້ຄວາມສະໜັບ ສະໜຸນແກ່ປາກິສຖານແລະເວົ້າວ່າ ທ່ານຄາດຫວັງວ່າຈະໄດ້ເດີນທາງໄປຢ້ຽມຢາມນະຄອນ ຫລວງ Islamabad ໃນປີນີ້ ທ່ານ Zardari ໄດ້ເດີນທາງມານະຄອນຫລວງວໍຊິງຕັນເພື່ອເຂົ້າຮ່ວມການໄວ້ອາໄລແກ່ທູດ ພິເສດ ຮັບຜິດຊອບກ່ຽວກັບປາກິສຖານແລະອັຟການິສຖານທ່ານ Richard Holbrooke ທີ່ໄດ້ເສຍຊີວິດຢ່າງກະທັນຫັນ ໃນເດືອນທັນວາຜ່ານມານີ້